Oranas
Apie Argentinos miestą žiūrėkite: San Ramon de la Nueva Oranas Oranas (arab. وهران = Wahrān, pranc. Oran) – miestas šiaurės vakarų Alžyre, Viduržemio jūros pakrantėje; vilajos centras. 646 tūkst. gyventojų (2007; antrasis pagal dydį šalies miestas). Svarbus jūrų uostas. Išvystyta maisto, tekstilės, metalo, chemijos, metalurgijos, cemento pramonė, amatai. Yra universitetas, islamo meno muziejus. Senamiestyje yra citadelė ir XVIII a. mečetė. Iš Orano kilo Alžyro liaudies melodija Raï.